Juodoji pantera (filmas)

Juodoji pantera () – 2018 m. JAV mokslinės fantastikos filmas, sukurtas pagal „Marvel“ komiksų personažą Juodąją panterą. Filmą režisavo Ryan Coogler, kuris kartu su Joe Robert Cole parašė scenarijų. Filme Chadwick Boseman vaidina Juodąją panterą kartu su Michael B. Jordan, Lupita Nyong'o, Danai Gurira, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker ir Andy Serkis. Tai 18-asis „Marvel Cinematic Universe“ (MCU) filmas. Filme T'Čala po tėvo mirties karūnuojamas Vakandos karaliumi, tačiau jam iššūkį meta Kilmongeris, kuris ketina atsisakyti šalies izoliacijos politikos ir pradėti pasaulinę revoliuciją.

Kritikai gyrė režisūrą, scenarijų, vaidybą (ypač Boseman, Jordan ir Wright), kostiumų dizainą ir garso takelį, tačiau kai kurie kritikavo kompiuteriu sukurtus vaizdo efektus. Daugelis kritikų šį filmą laikė vienu geriausių MCU filmų, be to, buvo pažymėta jo kultūrinė reikšmė. Tokios organizacijos kaip „National Board of Review“ ir Amerikos kino institutas „Juodąją panterą“ įvardijo kaip vieną iš 10 geriausių 2018 m. filmų. Filmas visame pasaulyje uždirbo daugiau nei 1,3 mlrd. dolerių ir sumušė daugybę kasos rekordų, tapdamas daugiausiai uždirbusiu juodaodžio režisieriaus filmu, devintuoju visų laikų pelningiausiu filmu, trečiuoju pelningiausiu filmu JAV ir Kanadoje ir antruoju pelningiausiu 2018 m. filmu.

Tęsinys „Juodoji pantera: Vakanda amžiams“ išleistas 2022 m. lapkričio 11 d.

 Vaidmenys 

 Chadwick Boseman – T'Čala / Juodoji pantera,
 Michael B. Jordan – Erikas Kilmongeris,
 Lupita Nyong'o – Nakija,
 Danai Gurira – Okoja,
 Martin Freeman – Everetas Rosas,
 Daniel Kaluuya – Vakabis,
 Letitia Wright – Šiurė,
 Winston Duke – Mbakas,
 Angela Bassett – Ramonda,
 Forest Whitaker – Zuris,
 Andy Serkis – Ulisas Klo

 Išnašos 

Kategorija:2018 filmai
Kategorija:Veiksmo filmai
Kategorija:Nuotykių filmai
Kategorija:JAV mokslinės fantastikos filmai
Kategorija:Marvel Cinematic Universe